ওয়াজাহ্‌ তুম হো
ওয়াজাহ্‌ তুম হো (বাংলা অর্থে: তুমিই হলে কারণ) হল ২০১৬ সালে মুক্তিপ্রাপ্ত একটি ভারতীয় অপরাধ রোমাঞ্চ চলচ্চিত্র। হিন্দি ভাষায় নির্মিত এই ছবিটি পরিচালনা করেন বিশাল পাণ্ড্য এবং এই ছবিতে মুখ্য ভূমিকায় অভিনয় করেন শরমন যোশী, গুরমিত চৌধুরী ও সানা খান। ছবিটির মূল উপজীব্য বিষয় টেলিভিশনের পর্দায় সরাসরি সম্প্রচারিত একটি খুনের ঘটনা। ২০১৬ সালের ফেব্রুয়ারি মাসে ছবির প্রযোজনার কাজ শুরু হয়, মে মাসে মুম্বইতে শুরু হয় ছবির মূখ্য চিত্রগ্রহণের কাজ এবং ছবির যাবতীয় কাজ শেষ হয়ে যায় অক্টোবর মাসের মধ্যেই। এরপর ১৪ অক্টোবর ছবিটির ট্রেলার মুক্তি পায়। ছবিটি মুক্তি পেয়েছিল ২০১৬ সালেরই ১৬ ডিসেম্বর।